Joglo Suyadi

Joglo Suyadi (carakan: ꦗꦺꦴꦒ꧀ꦭꦺꦴꦱꦸꦪꦢꦶ) jumbuh karo jénéngé wangunan iki duwéne suyadi. Ing ngiringan dalem ana gondhok lan pawon. Wangunan  tradhisional iki papan ing Padukuhan Brayut, Kalurahan Pandowoharjo, Kapanéwon Sleman, Kabupatèn Slèman, Daerah Istimewa Yogyakarta. Wangunan joglo iki uga wis ditetapké dadi cagar budaya dêning Bupati Kabupatèn Slèman ing tanggal 6 februari 2017 lan wangunan joglo iki èntuk penghargaan saka DIY taun 2017

 Definisi Wangunan Joglo 
Wangunan joglo kuwi salah siji saka papat wujud wangunan sing ana ing naskah-naskah kuna babagan omah sing nganggo arsitektur tradhisional jawa. Ing wangunan sing nganggo atap joglo, ana papat tiyang ing téngah kang diarani saka guru. saka guru iki disambung nganggo sundhuk, lan ing nduwuré ana blandar pamidangan. Ing ndhuwure blandar pamidangan iku mau uga ana susunan balok kayu kang mbêntuk paramida kuwalik, saya munggah saya amba. Susuna balok blandar iki diarani tumpang sari, karo balok kang susunané amba mênjero diarani singup, dene kang amba metu diarani lar-laran. Susunan balok iki sing bakal nyangga atape joglo ing ndhuwuré, karo dudur (jurai) ing papat pojokané. ing sisih paling dhuwur ana molo sing nyambungaké papat dudur kuwi, lan molo disangga dêning kang jenengé andér.

Wangunan joglo iki uga nduweni akeh makna, joglo asalé saka tembung tajug loro (juglo) kang nduwéni arti yaiku rong gunung. Di jênêngi rong gunung amarga di dêlêng saka wangunan atap omah joglo kasebut. Kairing pêrkembangané, pényebutan témbung juglo di ubah dadi joglo kaya kang di kenal saiki. Biyasané wangunan joglo iki di wangun dêning masarakat karo status sosial dhuwur utawa kalangan bangsawan utawa kerajaan, amarga nggawé wangunan joglo iki mbutuhkè ragad kang gedhe. Sanadyan mangkana, saiki omah joglo bisa diwangun dêning sapa waé saka sawétara kalangan. Wangunan joglo iki uga nduwéni sawétara kaunikan, yaiku saka arsitektur lan atap wangunané sing unik. Sêbab, wangunan iki nduwêni papat tiyang ing têngah kang dhuwuré luwih dhuwur kanggo nyangga atape, lan uga nduwéni filosofi, yaiku papat tiyang kuwi nggambarakè kakuatan saka papat penjuru mata angin. Masyarakat jawa uga ngéyakini yèn ngungsi utawa ngungkapakè awak ana ing joglo ngindhari bencana. Joglo uga nduwéni lawang utama ana ing tengah omah, sarta nduwéni lawang ing sisih têngên lan kiwa. Joglo uga nduwéni téras sing amba, sing fungsiné kanggo silahturahmi antarané pénghuni omah karo masyarakat liya. Wangunan joglo iki uga kaéngeni céndhéla gêdhé. céndhela gêdhe iki kêlebu salah siji warisan kolonial walanda, ananing ing wangunan joglo iki céndhela digawé kanthi kombinasi arsitektur tradhisional khas jawa. Nduwéni pendhapa sing mapan ing pêrangan ngarêp wangunan, panggonan iki digunakaké kanggo nyambut tamu, lan ana sénthong. Lumrahé, wangunan  joglo nduwéni élung sénthong. thumb|Joglo Suyadi 

 Kahanan Wangunan 
Wangunan iki nduwéni arsitektur tradhisional jawa. Wangunan iki nduwéni tipe pendhapa lan ndalêm lan nduwéni patang parangan penanggap. Joglo iki uga nduwéni jogan, yaiku jarémbah kanggo pêrangan pamidhangan lan pananggap, sarta jogan ing pêrangan èmper. Dalêm nganggo atap usil lan rèng saka kayu, lan ana penutup utawa plafon arupa kayu. Ing ngiringan dalêm ana gondhok, gondhok ya iku wangunan sing iso sambung utawa gandeng lan uga ana pawon. struktur wangunan ing wangunan joglo iki ya iku tata ruwang kang akèh digunakaké kaya yasan tradisinonal jawa kang akèh ditémoni ing umumé masarakat jawa.   

 Sajarah 
Wangunan joglo iki diwangun dêning Bapak Martorejo piyambaké yaiku siji Sirah Désa utawa kang asring sinébut dadi Lurah, piyambaké yaiku Lurah ing Désa Kalurahan Brayut, ing masa penjajahan. Nalika ing masa penjajahan walanda wangunan iki fungsi dadi kantor kalurahan saliyané kanggo omah tinggal. Banjur sawisé Bapak Martorejo wafat, wangunan iki diwarisaké marang anaké kang kaaran Bapak Martodimejo, nanging sawisé iku yasan iki sémpet ora digunakaké kurang luwih 15 taun kapungkur diwarisaké marang Bapak Suyadi. Wiwit 14 Agustus 2004, bébrayan Dusun Brayut berinisiatif kanggo ngembangaké désa wisata karo dorongan saka Dinas Kabudayan lan Pariwisata Kabupaten Sleman. Wangunan iki uga diampilaké marang bebrayan kanggo dikelola sarta digunakaké dadi sekretariat Desa Wisata Brayut.

 Rujukan 

Kategori:Adipusaka Project
Kategori:Cagar budaya ing Sléman